Anjō

Ang  ay isang lungsod sa Prepektura ng Aichi, Hapon. , may tinatayang populasyon na 188,693 katao ang lungsod sa 76,087 mga kabahayan, at may kapal ng populasyon na 2,193 mga tao sa bawat kilometro kuwadrado. Ang kabuoang lawak ng lungsod ay .

Kasaysayan
Patuloy na tinitirhan ang lugar ng kasalukuyang Anjō mula noong panahong prehistoriko. Natuklasan ng mga arkeologo ang maraming mga labi ng panahon ng Hapones na Paleolitiko at mga puntod buhat sa panahong Kofun. Noong panahong Nara, itinalaga ang pamamahala ng lugar sa sinaunang Kondado ng Hekikai, at hinati sa ilang mga shōen noong panahong Heian, malakihang nasa kapangyarihan ng angkang Fujiwara o angkang Taira. Ngunit sa panahong Kamakura, ilang mga bahagi ng lupain ay napasailalim sa sektang Jōdo Shinshū na hinamon ang sekular na kapangyarihan ng iba-ibang mga angkang samurai, pinakakilala ang angkang Matsudaira. Noong panahong Sengoku, itinayo ang maraming mga kuta sa lugar. Pinag-isa ni Tokugawa Ieyasu ang rehiyon at binuwag ang kapangyarihan ng sektamg Jōdo Shinshū sa Labanan ng Azukizaka (1564). Noong panahong Edo, ang kalahati ng kasalukuyang Anjō ay pinamunuan ng Dominyong Okazaki at ang Dominyong Kariya naman sa isa pang kalahati sa ilalim ng kasugunang Tokugawa kalakip ng ilang kalat na mga bahagi ng lupaing tenryō na tuwirang pinamunuan ng kasugunan. Sa panahong ito, kilala ang lugar sa paggawa nito ng bulak at mga tela.

Sa pasimula ng panahong Meiji noong Oktubre 1, 1889, ang Anjō ay isa sa kalipunan ng mga nayong binuo sa Distrito ng Hekikai, Prepektura ng Aichi kasabay ng pagtatatag ng makabagong sistema ng mga munisipalidad. Itinaas ito sa katayuang pambayan noong Mayo 1, 1906. Ang pagbubukas ng Pampatubig na Kanal ng Meiji ay nagpabago sa lugar noong mga dekada-1920 at 1930, at ito ay naging isa sa pinakamasaganang mga rehiyong pansakahan sa panahong iyon. Nagdulot ito ng paghahambing sa Dinamarka, na noo'y tinuring na pinakamaunlad na bansang pang-agrikultura sa mundo. Humantong ito sa palayaw na  para sa bayan, at nananatili ang pamanang ito sa katauhan ng Liwasang Den, isang Danesang temang liwasan, pati ang Serbesang Den, isang microbrew na makukuha sa liwasan.

Itinaas sa Anjō katayuang panlungsod noong Mayo 3, 1952. Noong Abril 1, 1967, idinugtong nito ang kalapit na bayan ng Sakura.

Heograpiya
Matatagpuan ang Anjō sa katimugang bahagi ng Prepektura ng Aichi, sa layo na humigit-kumulang  mula sa gitnang Nagoya, sa gitnang bahagi ng Kapatagan ng Okazaki, sa kanlurang pampang ng Ilog Yahagi. Ang Pambansang Ruta Blg. 1 at Pambansang Ruta Blg. 23 ay nagbibigay ng pangunahing daan mula silangan-pakanluran sa lungsod, kalakip ang Pamprepekturang Ruta Blg. 48 ng Aichi na dumaraan sa pagitan ng dalawa.

Kalapit na mga munisipalidad
Prepektura ng Aichi
Okazaki
Hekinan
Takahama
Kariya
Toyota
Chiryū
Nishio

Demograpiya
Ayon sa datos ng senso sa Hapon, mabilis na lumaki ang populasyon ng Anjō sa nakalipas na 70 mga taon.

Kapatid na mga lungsod 
 Huntington Beach, California, Estados Unidos, mula noong July 4, 1992
 Hobsons Bay, Australya, mula noong Oktubre 15, 1994
 Kolding, Dinamarka, mula noong Enero 21, 2009

Talasanggunian

Mga kawing panlabas 

 

Mga lungsod sa Prepektura ng Aichi